recursal/SuperWikiNEXT-32B huggingface dataset:
**AAP-aksjonen** er en ideell organisasjon som har som *kortsiktig* mål å sikre de som blir syke og uføre en avbruddsfri inntektssikring fra folketrygden inntil de er endelig avklart mot arbeid eller uføretrygd. Den ble stiftet 12. juni 2019. Organisasjonen henvender seg til både politikere, relevante organisasjoner og forvaltningen.

Medlemmer og ledelse
--------------------

**Mangler referanser:** Dette avsnittet trenger **flere eller bedre** referanser for verifikasjon. Hjelp gjerne til med å forbedre dette avsnittet, ved å legge til pålitelige kilder (en). Materiale uten kilder kan bli fjernet.
Foreningen har over 1 700 betalende medlemmer. I tillegg er 19 000 personer medlemmer av foreningens Facebookgruppe, som er åpen for alle. Over 70 prosent av de som har meldt seg inn i foreningen er kvinner. Organisasjonens leder er Elisabeth Thoresen.

### Organisasjonens mål

* «AAP-aksjonen er en landsomfattende forening som har til formål å arbeide for best mulig velferdsordninger og hjelp til de som blir langvarig syke, er skadet eller ufør, herunder arbeide for å fremme kunnskap og forståelse for viktigheten av en god og hensiktsmessig ordning for arbeidsavklaringspenger (AAP), og en uføretrygd som fanger opp de som trenger det.»[]

### Kritikk

Organisasjonen er blitt kritisert for å være politisk. Partiet Høyre, KrF-leder Kjell Ingolf Ropstad, FrP-politiker Frank Sve med flere har stengt organisasjonens leder ute fra å kommentere på sine sider i sosiale medier, for så å åpne for henne igjen,   mens Mimir Kristjansson og Audun Lysbakken i henholdsvis Rødt og SV har kritisert utestengelsene og gitt sin støtte til budskapet til AAP-aksjonen.[]. Tre spesialister i velferdsrett, advokat Helge Dolsvåg, advokat Olav Lægreid og advokat Gro Sandvold har gjennom flere utspill i mediene kritisert AAP-aksjonen for useriøs velferdsaktivisme.

Referanser
----------

1. ↑  «AAP-aksjonen». *AAP-aksjonen*. Besøkt 29. august 2021.
2. ↑  «Spørjetimespørsmål fra Bjørnar Moxnes (R) til arbeids- og sosialministeren». *Stortinget* **(norsk nynorsk)**. 12. februar 2020. Besøkt 29. august 2021.
3. ↑  Birkelund, Helge Rønning (28. oktober 2020). «Karensperioden fra AAP skaper fortvilelse. Frp sikrer regjeringen flertallet for å beholde den». *frifagbevegelse.no*. Besøkt 29. august 2021.
4. ↑  «Hun er blitt kalt sjarlatan og sektleder. Nå vil NAV-sjefen ha Elisabeth Thoresens hjelp.». *AAP-aksjonen*. 4. juli 2021. Besøkt 29. august 2021.
5. ↑  Aslam, Av Hina. «Leder av AAP-aksjonen ble utestengt av Høyre – De vil ikke at velgerne skal forstå hva de har gjort». *Dagsavisen* **(norsk)**. Besøkt 30. august 2021.
6. ↑  Aslam, Av Hina. «Kjell Ingolf Ropstad følger Høyre og opphever blokkeringen av AAP-aksjonsleder». *Dagsavisen* **(norsk)**. Besøkt 30. august 2021.
7. ↑  «Twitter-innlegg». *Twitter*. Besøkt 30. august 2021.
8. ↑  «Useriøs velferdsaktivisme». *Dagsavisen* **(norsk)**. Besøkt 30. august 2021.
**Siri Kristiansen** (født 15. juni 1978 i Oslo) er en norsk stand up-komiker og radioprogramleder bosatt i Son. Hun har vært med i P3-programmene *P3morgen*, *Lørdagsrådet* og *Verdensherredømme*, satireprogrammet *Desken* på NRK3 og TV 2s ungdomsprogram *Sone 2*. Høsten 2010 var hun vikar for Linn Skåber i *Nytt på nytt*.

Kristiansen ledet også TV-versjonen av Lørdagsrådet, *Rådet* på NRK3 som hadde premiere 31. oktober 2013. Programmet ble fornyet med sesong 2 som startet 10. april 2014.

Siri Kristiansen er utdannet ved tekstforfatterlinjen på Westerdals Oslo School of Arts, Communication and Technology. I 2004 ga hun ut boken Siris Dagbok på Kagge Forlag. Boken omhandlet hennes ungdomstid og vakte debatt på grunn av sine eksplisitte skildringer av sex blant tenåringer.

Fra 2. februar til 25. juni 2015 ledet hun radioprogrammet *Befolkningen* på NRK P13 sammen med Steinar Sagen

Fra 9. januar 2017 leder hun radioprogrammet *Plenum* på NRK P13 sammen med Aleksander Schau og Thomas Aune.

I flere radiokanaler har hun sammen med gjester stått for programmet «Siri og de gode hjelperne», som tar opp problemstillinger lytterne sender inn.

Hun har fortalt at hun som barn svindlet folk ved å selge lodd i et ikke-eksisterende lotteri og tjente 5000 kroner på en helg.

Referanser
----------

1. ↑  «Rådet». 22. oktober 2013. Besøkt 5. august 2016.
2. ↑  KAGGE. «Siris dagbok». Arkivert fra originalen 28. august 2016. Besøkt 5. august 2016.
3. ↑  NRK. «De overtar for «Radioresepsjonen»». Besøkt 5. august 2016.
4. ↑  «NRK Radio - Hør Plenum». *NRK Radio* **(norsk)**. Arkivert fra originalen 28. februar 2017. Besøkt 27. februar 2017.
5. ↑  «Kåss til kvelds», NRK, 8. oktober 2022

Eksterne lenker
---------------

* (en) Siri Kristiansen på Internet Movie Database Rediger på Wikidata

* (en) Siri Kristiansen hos The Movie Database Rediger på Wikidata
* (no)  Hør Lørdagsrådet på nrk.no
* (no)  Se *Rådet* på nrk.no

  


|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Elisabeth Bille** (født 12. mai 1572 på Lyngsgaard, død 28. september 1633 på Gammel Kjøgegaard) var en dansk adelsdame.

Hun var datter av Jens Bille til Lyngsgaard, og sto familien Brahe nær, fordi hun i noen år ble oppdratt i Beate Clausdatter Billes hus på Knudstrup i Skåne. Hun og søsteren Birgitte hang ved sine berømte søskenbarn Tycho og Sophie Brahe selv lenge etter at disse var blitt forlatt av deres øvrige slekt.

Søsteren og Elisabeth hadde også et opphold hos svogeren Eiler Brockenhuus, som var kjent for sine kalenderopptegnelser. Etter dennes død tok Elisabeth opphold på Gammel Kjøgegaard, som hun hadde arvet etter foreldrene. Her levet hun så i en menneskealder sammen med søsteren Birgitte, hvor hun førte en langvarig eiendomskrangel med Køge by. Hun døde 28. september 1633 på sin gård, og ble begravet i Højelse kirke ved Lille Skensved.

Referanser
----------

1. ↑   Dansk biografisk leksikon, runeberg.org, besøkt 13. september 2020[Hentet fra Wikidata]

Eksterne lenker
---------------

* *Elisabeth Bille* i Dansk biografisk Lexikon

Portal: Danmark
**Charles Emil Lewenhaupt** *den eldre* (født 28. mars 1691 i Stockholm, henrettet 4. august 1743 i Stockholm) var en svensk general. Han ble henrettet for militære forsømmelser i krig.

Liv og virke
------------

### Bakgrunn

Han var sønn av greve og generalløytnant Carl Gustaf Löwenhaupt og grevinne Amalia Wilhelmina von Königsmarck. 

### Militær

I en alder av 16 år gikk Lewenhaupt i nederlandsk militærtjeneste hvor han ble forfremmet til kapteins grad i 1709. Året etter gikk han inn i svensk tjeneste, hvor han siden ble ytterligere forfremmet til oberstløytnant og deltok i slaget ved Gadebusch i 1712.

I 1720 giftet han seg med Beata Cronhielm etter å ha fått sønnen Charles Emil Lewenhaupt den yngre (1721–1796). 

I 1722 ble Lewenhaupt forfremmet til generalmajor. Ved Sveriges ståndsriksdag av 1741 ble han en faktor i avgjørelsen til Den russisk-svenske krigen mot det russiske keiserdømmet. I løpet av krigen den 20. juni 1743 ble Lewenhaupt dømt til døden på grunnlag av for dårlig opptreden og ledelse i krigen. Selve henrettelsen ble satt til den 20. juli, men ble senere utsatt til 30. juli. Lewenhaupts sønn med samme navn og en mindre gruppe lyktes for øvrig i å befri ham, men Lewenhaupt ble fanget ombord et fartøy i Stockholms skjærgård i retning mot Danzig. 

Den 4. august 1743 ble dommen fullbyrdet, og Lewenhaupt ble halshugget ved Norrtull i Stockholm. 

**Andre versjoner:** Da anklagen mot Lewenhaupt fremkom det alternative opplysninger som gjør geldende at Lewenhaupt tok sin tilflukt i et underjordisk rom på øya Storholmen nord for Lidingö, som var blitt benyttet ev eierne av Frösviks säteri på Bogesundslandet (som senere kom under Vaxholms kommune) for forvaring av verdisaker i krigstider, men gjemmestedet ble funnet og han ble tatt og ført til Stockholm for rettegang. Sannhetsgehalten i denne historien er omstridt og motsies av den detaljerte biografien over Lewenhaupt som ble forfattet av Gustav Jonasson med tittel *Charles Emile – Skurk eller syndabock?*.

Referanser
----------

1. 1 2   Svenskt biografiskt lexikon, «Carl Emil Lewenhaupt», Svensk biografisk leksikon-ID 11273[Hentet fra Wikidata]
2. 1 2   Genealogics[Hentet fra Wikidata]
3. ↑  Släkten Lewenahaupt-Charles Lewenhaupt. Arkivert 12. november 2010 hos Wayback Machine.

Kilder
------

* *Svenskt biografiskt handlexikon*, 1906 (tilgjengelig i nettversjon på Project Runeberg: )

Portal: Sverige

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenskt biografiskt lexikon **·** Uppslagsverket Finland **·** Biografiskt lexikon för Finland **·** Prabook **·** Nationalencyklopedin **·** Geni **·** WikiTree **·** VIAF **·** GND **·** ISNI **·** LIBRIS
 |
**Elisabeth Sophie Marie av Slesvig-Holsten-Sønderborg-Nordborg** (1683–1767) var en dansk-tysk prinsesse, forfatterinne og samler. 

Hun var datter av hertug Rudolf Frederik av Slesvig-Holsten-Sønderborg-Nordborg og Bibiane von Promnitz. I 1701 giftet hun seg med hertug Adolf August av Slesvig-Holsten-Sønderborg-Pløn. Da han døde i 1704, overtok hun regjeringen på vegne av deres mindreårige sønn Leopold August (1702–1706). Da han døde i 1706, gikk de plønske landene videre til slektningen Johan Frederik.

Enkehertuginnen giftet seg igjen i 1710 med arveprins August Wilhelm von Braunschweig-Wolfenbüttel (1662–1731), hvoretter hun ble hertuginne av Braunschweig og Lüneburg og prinsesse av Braunschweig-Wolfenbüttel. 

Elisabeth Sophie Marie grunnla en kostbar bibelsamling og var også selv forfatter av religiøse skrifter.

Referanser
----------

1. ↑  Bricka, Carl Frederik. «Johan Adolf, Hertug af Pløen (Dansk biografisk Lexikon / VIII. Bind. Holst - Juul)». *runeberg.org* **(dansk)**. Besøkt 3. desember 2023.
2. ↑  Schiller, Carl G. W. (1845). *Braunschweig's schöne Literatur in den Jahren 1745 bis 1800, die Epoche des Morgenrothes der deutschen schönen Literatur* **(tysk)**. Holle.
3. ↑  «Katalog Nr. 38 · Luthermania - Ansichten einer Kultfigur». *luthermania.de*. Besøkt 3. desember 2023.
**Vellenes Fellesorganisasjon** (VFO) er en norsk fellesorganisasjon for velforeninger, grendelag og andre nærområdeforeninger og eventuelt samarbeidsorgan på kommunenivå. Formålet er å styrke frivillig initiativ og innsats av lokalbefolkningen i Norge. Som medlemmer kan tas opp alle velforeninger og andre nærområdeforeninger samt deres fellesorgan, men ikke foreninger som har et rent forretningsmessigformål.

Historie
--------

Vellenes Fellesorganisasjon ble opprettet som et resultat av at Norges Velforbund gikk konkurs i 2010. Tanken var at velforeningene skulle fortsette å få det tilbud og den servicen som en fellesorganisasjon kan gi. Stiftelsesmøte ble avholdt 23. mars i Oslo med  30 foreninger til stede. Et konkurrerende forbund, VELforbundet ble dannet i mai samme år og fram til 2016 eksisterte forbundene side ved side. I 2016 fusjonerte de to forbundene og  medlemmene i VELforbundet ble opptatt i Vellenes Fellesorganisasjon som fra da av er den eneste fellesorganisasjonen for nærmiljø- og velforeninger i Norge.

Styring og ledelse
------------------

Landsmøtet er organisasjonens høyeste organ og møtes 1 gang i året, til vanlig i første del av mars måned. Det velges leder og styremedlemmer. Styret har ansvar for den løpende virksomheten i Vellenes Fellesorganisasjon i landsmøteperioden.

Arbeid
------

Vellenes Fellesorganisasjon formidler erfaringer og informasjon om velarbeid foruten å yte medlemsservice når det gjelder disse oppgavene:

* Medlemsservice og rådgivning
* Informasjon og medlemskontakt
* Videreutvikle medlemsfordelene og finne nye samarbeidspartnere
* Samarbeid med offentlige myndigheter og med samarbeidspartnere
* Velsamarbeid i kommunene for å gi bedre vilkår for medvirkning og samarbeid
* Tilrettelegge for nærmiljøarbeid og samarbeid i lokalsamfunnet
* Folkehelse, bomiljø, tilhørighet og integrering
* Kompensasjon for merverdiavgift for medlemmene
* Tilrettelegge for Grasrotandel til velarbeid
* Styrke velforeningenes plass innen frivilligheten i Norge

Vellenes Fellesorganisasjon er medlem i Frivillighet Norge og Hela Norden ska leva, og en del av kontaktnettet til Trygg Trafikk og Norsk forening mot støy.

Referanser
----------

1. ↑   Enhetsregisteret[Hentet fra Wikidata]

Eksterne lenker
---------------

* Offisielt nettsted

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |
**Enevold Brandt** (født 7. september 1738, død 28. april 1772) var en dansk politiker og lensgreve.

Brandt studerte jus og ble 1764 assessor i Højesteret. Han var imidlertid allerede i 1755 blitt knyttet til hoffet som hoffjunker, og etter hvert valgte han å gjøre karrière ved hoffet. Her støtte han sammen med Christian VIIs yndling, grev Holck, og dristet seg til å skrive et brev til kongen, hvor han både angrep sin rival og roste seg selv (2. mai 1768). Svaret på brevet var imidlertid en ordre fra kongen om å forlate København innen 24 timer og de kongelige stater i løpet av 8 dager. Han ble likevel snart tatt til nåde igjen.

I juli 1769 ble han utnevnt til kammerherre og fikk kort etter sete i den oldenborgske regjering.

Han hadde allerede tidligere blitt kjent med Struensee og da Struensee tok den faktiske makten i kongeriket mente han han kunne ha nytte av Brandt, og Brandt kom derfor til å få stor innflytelse under Struensees styre. Han fikk avskjediget rivalen Holck, og i 1771 ble han utnevnt til lensgreve.

Struensees og Brandts velmaktsdager varte imidlertid ikke lenge. Natten mellom 16. og 17. februar 1772 ble Struensee og Brandt arrestert og satt i Kastellet. Brandt ble anklaget for ved flere anledninger å ha prylet kongen. Begge ble kjent skyldige i majestetsfornærmelse, og Christian VII underskrev dødsdommen. 

Brandt ble henrettet ved halshugging den 28. april på Østerfælled.

Referanser
----------

1. 1 2   Dansk biografisk leksikon, Dansk Biografisk Leksikon-ID Enevold\_Brandt[Hentet fra Wikidata]
2. ↑   Gemeinsame Normdatei, besøkt 31. desember 2014[Hentet fra Wikidata]

Eksterne lenker
---------------

* Dansk biografisk leksikon

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Prabook **·** Deutsche Biographie **·** VIAF **·** GND **·** LCCN **·** ISNI **·** NKC
 |

Portal: Danmark
Eikaas Bjerck har laget betongelementer som blant annet dekorerer takterrassen til Kuben yrkesarena.  Foto: Kuben yrkesarena, 2013 
**May Elin Eikaas Bjerck** (født 31. desember) er en norsk kunstner. Hun kommer fra en kunstnerfamilie med blant annet mor Elsa Eikaas fra Jølster. 

Hun er utdannet fra Statens kunstakademi, Oslo og Stockholm. Høsten 2013 fikk Eikaas Bjerck oppmerksomhet i media da hun fikk stengt en tunnel på riksvei 5 mellom Skei og Fjærland for å vise frem et interaktivt kunstverk beståede av tekster inne tunnelen som skulle inspirere publikum til å svare med sms som da ble presentert i tente lys i fjellsiden ovenfor tunnelen.

Eikaas Bjerck fikk oppdrag under utsmykningen av Kuben yrkesarena i Oslo. Verkene *Atlas*, *Verk U* og *Verk V* er betongelementer i form av sirkler og ellipser plassert i bakken ved inngangspartiet og i gressplenen på skolens takterrasse. Kuben yrkesarena fikk Oslo bys arkitekturpris i 2014. 

Eikaas Bjerck er en av de åtte utvalgte til konkurransen om å tegne Norges VIII seddelrekke på oppdrag for Norges Bank i 2014. Tema er Havet og havets betydning for Norges nærings og velferdsutvikling. De åtte forslagene til Norges VIII - seddelrekke kan sees på sidene til Norges Bank.

Referanser
----------

1. ↑  NRK (31. august 2013): *Difor stengde dei tunnelen på riksveg 5 i nesten ein time*, hentet 15. desember 2013
2. ↑  Kuben videregående skole: *Kunst i Kuben* Arkivert 15. desember 2013 hos Wayback Machine. hentet 15. desember 2013

  

Portal: Kunst

|  |  |
| --- | --- |
| Oppslagsverk/autoritetsdata | KulturNav
 |
Kristoffer Myskja har utformet verket som har fått navnet «Bølgen» og henger fra taket i Kuben yrkesarenas foajé.  Foto: Kuben yrkesarena, 2014 
**Kristoffer Myskja** (født 5. november 1985) er en norsk kunstner fra Trondheim. Han har utformet sin egen kunstneriske nisje gjennom et samspill mellom filosofiske problemstillinger og mekaniske skulpturer utført med håndverksmessig presisjon.

Myskja påbegynte en Bachelor i Billedkunst ved Kunstakademiet i Trondheim i 2005, og fullførte sin utdannelse ved Kunstakademiet i Oslo i 2008.

Myskja har utført flere utsmykninger. Blant annet fikk han oppdrag under utsmykning av Kuben yrkesarena i Oslo i 2013. Ved skolen har han laget flere mekaniske skulpturer. Blant disse er fire verker, kalt «Governors», plassert i montere på søyler ved verkstedshallene. En mikroprosessor sender en felles luftstrøm som skaper bevegelsen i alle fire skulpturene. En skulptur hengende fra taket i foajéen har fått navnet 'Bølgen' av brukerne, selv om kunstneren ikke selv har gitt den tittel. Verket består av flate kryssende metallbånd som ved hjelp av en mikroprosessor løfter noen av kryssene for så å slippe de raskt. Dette gir skulpturen bølgende bevegelser.

Separatutstillinger
-------------------

* 2014: Nils Aas Kunstverksted, Inderøy
* 2014: Hedmark Kunstsenter, Hamar
* 2013: Hermetic Mechanics - Galerie Mario Mazzoli, Berlin
* 2012: Galleri K, Oslo
* 2011: Ikon Gallery, Birmingham
* 2010: Prosjektrommet på Galleri F15, Moss
* 2007: Galleri 7011, Trondheim

Notable utsmykninger
--------------------

* 2014/15: Åsveien skole og ressurssenter, Trondheim
* 2013: Kuben yrkesarena, Oslo
* 2013: Osterøy videregående skole, Osterøy
* 2011: Det norske oljeselskap ASA, Trondheim

Galleri
-------

* Governors, mekaniske skulpturer ved verkstedshallene til Kuben yrkesarena.  Foto: Kuben yrkesarena, 2014Governors, mekaniske skulpturer ved verkstedshallene til Kuben yrkesarena.  Foto: Kuben yrkesarena, 2014

Referanser
----------

1. ↑  Kuben videregående skole: Kunst i Kuben Arkivert 15. desember 2013 hos Wayback Machine. hentet 15. desember 2013

Eksterne lenker
---------------

* Kunstnerens hjemmeside

  

Portal: Kunst
**Hertug Frederik** (født 1529, død 27. oktober 1556) var yngste sønn av kong Frederik I og hans dronning Sophie av Pommern. 

Frederik var forutbestemt til å søke bispeverdigheten og fikk derfor en halvlærd oppdragelse via sin halvbror Christian IIIs tyske hoffprest Andreas Jedicke. Da hertugdømmene skulle deles, ble han forbigått men fikk samtidig lovnad på erkebispedømmet Bremen. Da det ikke lykkedes å skaffe ham dette, fikk han som erstatning et kannikkedømme i Köln.

Fyrstbiskop
-----------

Siden han var blitt hyllet av hertugdømmenes stender, ble brødrene hans dog utfordret til å gi ham en del av hertugdømmene. For å unngå dette overdro kongen ham bispedømmet Slesvig med Svabsted, først som koadjutor (medhjelper). I 1549 inngikk han i Assens en avtale med sine brødre om å gi avkall på all rett til hertugdømmene både for ham selv, men også for hans mannlige etterkommere. Da Slesvigs første evangeliske biskop etter reformasjonen – Tilemann van Hussen – døde i 1551, tiltrådte Frederik som fyrstbiskop. I 1552 oppnådde han også å bli administrator av det katolske bispedømme Hildesheim.

Frederik døde i oktober 1556 hos sin mor i Kiel, etter å ha testamentert sine eiendommer til broren Adolf av Slesvig-Holsten-Gottorp, inklusiv det Slesvig stift som han egentlig hadde forpliktet seg til å avlere til kongen. Frederik og Adolf synes å ha hatt et nært forhold, og i motsetning til halvbroren kong Christian, har de trolig hatt et lunkent forhold til kirkelige spørsmål. Han ble begravet i Slesvig domkirke, hvori en minnetavle med hans våpen ses delsvis skjult bak Bordesholmalteret. 

Våpenmerkene er de tradisjonelle arving til Norge, hertug av Slesvig, Holsten osv. som alle yngre sønner av de danske, oldenborgske konger førte frem til 1660. I hjerteskjoldets 2. felt, ses stadig den ene av fyrstebispedømmet Slesvigs to nøkler.

Referanser
----------

1. ↑   Dansk biografisk leksikon[Hentet fra Wikidata]
2. ↑   The Peerage, oppført som Frederik Oldenburg, Baron of Hildesheim, The Peerage person ID p10555.htm#i105542, besøkt 9. oktober 2017[Hentet fra Wikidata]
3. ↑  *Frederik, hertug*, Dansk biografisk Lexikon
4. 1 2  Bartholdy, Niels. G.: *Oldenburgske fyrstbiskopper – underhold med heraldiske konsekvenser*, i Heraldisk Tidsskrift, hefte 109, 2014
5. ↑  *Frederik, hertug*, Dansk biografisk Lexikon

Portal: Danmark

|  |  |
| --- | --- |
| Oppslagsverk/autoritetsdata | Dansk biografisk leksikon **·** Deutsche Biographie **·** VIAF **·** GND
 |
**Ambita AS**, tidligere **Norsk eiendomsinformasjon**, er et norsk aksjeselskap som tilbyr IKT-tjenester, -systemer og -produkter med basis i eiendoms- og kartinformasjon, blant annet fra kommuner, boligbyggelag, energiverk og Kartverket. Informasjon fra grunnboken og matrikkelen er sentrale elementer i selskapets løsninger.

Ambita ble etablert i 1987 og har hovedkontor i Oslo og avdelingskontor i Bergen. Selskapet har omkring 75 ansatte.

Selskapet var pr. 2020 100 % statseid, men ble konkurranseutsatt i 2014 og regjeringen Solberg fikk fullmakt fra Stortinget til å selge seg ned i selskapet. I april 2021 besluttet regjeringen å selge selskapet til Sikri.[*ufullstendig referanse*]

Referanser
----------

1. ↑  Navnebytte Arkivert 6. januar 2015 hos Wayback Machine.
2. ↑  Språkrådet. Navn på statsorganer. Besøkt 19. april 2016.
3. ↑  Informasjon på regjeringen.no, besøkt 8. februar 2020
4. ↑  Stortingsmelding nr. 8, 2019-20, Statens direkte eierskap i selskaper — Bærekraftig verdiskaping, kapittel 6, besøkt 8. februar 2020
5. ↑

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Forvaltningsdatabasen **·** Brønnøysundregistrene
 |
**Robert Alexander Pettersen** (født 21. mars 1984) er en norsk musiker, trommeslager. Han begynte sin karriere i husbandet til utestedet *Muddy Waters* i Oslo. 

Pettersen har spilt for en rekke artister. Han har turnert med Billy T Band og Vidar Busk, hvor han siden 2011 har vært medlem av gruppen Vidar Busk & His Bubble Of Trouble. Han har også spilt for blant andre Joakim Tinderholt, Didrik Solli-Tangen og Nora Foss Al-Jabri. Sammen med Billy T Band har Pettersen vunnet to Spellemannspriser i klassen blues, i 2010 og 2012.. Han ytterligere to nominasjoner, en med Vidar Busk & His Bubble Of Trouble i 2012 og med Billy T Band i 2016 for albumbet *Reckoning*.

Han var miljøarbeider ved Sogn videregående skole fra 2005, og har siden høsten 2013 hatt samme stilling ved Kuben videregående skole.

Referanser
----------

1. ↑  *Billy T. Band - Mo Billy T - Vinner av Spellemannprisen 2012 i Kategorien Blues* Arkivert 2. februar 2017 hos Wayback Machine. Hentet 29. januar 2017
2. ↑  kuben.vgs: *Ansatte* Arkivert 15. desember 2013 hos Wayback Machine. hentet 1. april 2014

Eksterne lenker
---------------

* rhythmland.no, Pettersens hjemmeside Arkivert 30. mars 2014 hos Wayback Machine.
Gatescene fra Gulangyu
**Gulangyu** (kinesisk: 鼓浪嶼; pinyin: *Gǔlǎng Yǔ*), også kjent som **Kulangsu**, er en øy og en turistattraksjon utenfor kysten ved byen Xiamen, i provinsen Fujian sør i Folkerepublikken Kina.

I oktober 1999 ble Gulangyu et av Xiamens fire første bydistrikter, men i mai 2003 ble det opphevet og slått inn under det større Siming-distriktet.[]

Historie
--------

Kirke på Gulangyu
Under den første opiumskrig ble øya okkupert av britene som holdt den som pant til den kinesiske regjering hadde utbetalt hele den krigsskadeserstatning den etter krigen ble ilagt. Etter Nanjingtraktaten i 1842 ble Xiamen (Amoy) åpnet for utenlandsk handel og øya Gulangyu ble gjort til et område der utlendinger hadde rett til å bosette seg. Det førte til at øya utviklet seg til en utlendingsenklave.

Severdigheter
-------------

Gulangyu er kjent for sin arkitektur fra kolonitiden, da vesterlendinger var bosatte der.

Øyas kinesiske navn har også musikalsk etymologi, ettersom *gu lang* betyr *trommebølger*, noe som i sin tur skyldes lyden av havbølger som slår mot revene.[] *Yu* betyr *holme*.

Det finnes dessuten museer tilegnet Koxinga, *Haidi Shijie* (海底世界) *marinemuseet*, en subtropisk have med planter bragt dit av utenlandskinesere, samt *Xiamens museum*, tidligere *De åtte diagrammers tårn* (八卦樓).

Øyas smale gater og varierende internasjonale arkitektur gir øya et særegent preg.

Kontakten med Xiamens hovedøy går med ferje.

Stedet ble i 2017 oppført på UNESCOs verdensarvliste.

Referanser
----------

1. ↑  «Kulangsu: a Historic International Settlement». *UNESCO World Heritage Centre* **(engelsk)**. Besøkt 9. juli 2017.

Eksterne lenker
---------------

* (en) Gulangyu – kategori av bilder, video eller lyd på Commons Rediger på Wikidata
* Nettside om øya, med kart
* *Shanghai Star* article: "Gulangyu Island – Garden on the sea"
* *Shenzhen Daily* article: "Gulangyu – A Piano Island"

|  |  |
| --- | --- |
| Oppslagsverk/autoritetsdata | LCCN **·** GeoNames
 |
**Johan Martin Schønheyder** (født 4. februar 1752 i København, død 9. juli 1831 i København) var en dansk kammeradvokat og høyesterettsadvokat. Han var sønn av Johan Franciscus Gottlieb Schønheyder og bror til professor Johan Henrik Schønheyder.

Johan Martin Schønheyder ble student i 1765 og juridisk kandidat i 1772. Samme år ble han utnevnt til prokurator ved hoff- og statsretten, i 1774 ble han utnevnt til høyesterettsadvokat, og i 1785 ble han utnevnt til kammeradvokat. Den sistnevnte stillingen hadde han frem til 1828. I 1828 ble han utnevnt til assessor i høyesterett.

I 1803 ble han justisråd, i 1805 etatsråd og i 1822 konferensråd. I to perioder var han Ordførende Mester i frimurerlogen Zorobabel til Nordstjernen i København, nemlig fra 1803 til 1818 og fra 1821 til 1828: se under «Ordførende Mestere» hér: St. Johanneslogen Zorobabel og Fredrik til det Kronede Haap.  

Schønheyder var kjent som en dyktig orator; han var levende interessert i kunst og litteratur og en beundrer av Ludvig Holberg.

Han var gift med Johanne Margrethe Smith (1758–1822), datter av sogneprest Morten Smith og Mette Kirstine «Petersen» (Jørgensdatter, altså datter av J. Pedersen: se ).

Kilder
------

* Dansk biografisk Lexikon / XV. Bind. Erslew /side 447
* Familie på *Finn Holbeks nettside:*

  


|  |  |
| --- | --- |
| Oppslagsverk/autoritetsdata | Dansk biografisk leksikon **·** VIAF
 |
**Janata Dal** (जनता दल) er et politisk parti i India som ble dannet av for det meste av avhoppere fra Janata-partiet, men også Lok Dal, Congress (S) og Jan Morcha i 1988,[] med V.P. Singh som partileder.

Sammen med regionale partier som Telugu Desam Party, DMK og Asom Gana Pa-rishad (AGP) ledet partiet alliansen National Front som seiret over Kongresspartiet under ledelse av Rajiv Gandhi ved parlamentsvalget i 1989. Seieren tilskrives sterk kritikk mot Kongresspartiets involvering i Bofors-skandalen.[]

Alliansen fikk regjeringsmakt med støtte fra Det indiske kommunistparti (marxistisk) og Bharatiya Janata-partiet (BJP), og V.P. Singh ble statsminister. Partiet satt i regjering frem til 1990, men fikk regjeringsmakt på nytt 1996-1998.

Litteratur
----------

* Lewis P. Fickett, Jr.: *The Rise and Fall of the Janata Dal.* Asian Survey Vol. 33, No. 12 (Dez. 1993), S. 1151–1162. doi:10.2307/2645175, JSTOR 2645175

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica
 |
**Canton** er fylkessete i Stark County i det nordøstre Ohio, ca. 39 km sør for Akron og 97 km sør for Cleveland.

Canton ble grunnlagt i 1805 ved den vestre og midtre grenene av Nimishillen Creek. Canton ble et indistrisenter på grunn av alle jernbanesporene i området. Etter nedgangen i tungindustrien diversifiserte byens industri seg til en tjenesteøkonomi som blant annet omfattet detaljhandel, utdanning, finansvirksomhet og helsetjenester.

Ved folketellingen i 2000 hadde byen 80 806 innbyggere, men i 2010 hadde tallet sunket til 73 007. Til tross for dette gikk Canton fra å være Ohios 9. største by til den 8. største, fordi den nærliggende byen Youngstown, som tidligere var mye større enn Canton, har hatt en enda større nedgang i folketallet. Canton inngår i storbyområdet Canton–Massillon, som omfatter Stark County og Carroll County, og som ved folketellingen i 2010 hadde til sammen 404 422 innbyggere.

Pro Football Hall of Fame, McKinley National Memorial, William McKinley Presidential Library and Museum og First Ladies National Historic Site ligger alle i Canton.

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. ↑  ; *folketellingen i USA 2020*; Herausgeber: Bureau of the Census; besøksdato: 1. januar 2022.
3. ↑  «Canton city, Ohio» **(engelsk)**. United States Census Bureau. Arkivert fra originalen 18. januar 2015. Besøkt 29. november 2016.

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** VIAF **·** GND **·** LCCN **·** BNE **·** GeoNames **·** MusicBrainz **·** GNIS **·** GNIS
 |
**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.
**Scenekvelder** er et privateid teaterselskap som i hovedsak produserer musikaler på Folketeateret i Oslo. Selskapet eies av Karianne Jæger og Atle Halstensen.

Siden 2012 har Scenekvelder satt opp blant annet *Chess, Mamma Mia,* *The Phantom of the Opera, Les Misérables, Singin’ in the Rain, Mary Poppins, De tre musketerer, Annie, Billy Elliot, Jul i Blåfjell* og *My Fair Lady*.

Selskapet bidrar kunstnerisk til flere institusjonsteatre og har vært med på å sette opp *Jesus Christ Superstar, Spellemann på taket, Evita* og *Next to Normal* på Det Norske Teatret og *The Last Five Years* på Edderkoppen. De har vært kunstnerisk ansvarlig for *Desembertoner* i Oslo Domkirke, som har blitt overført på TV 2.

Referanser
----------

1. ↑  «Scenekvelder». *Scenekvelder* **(engelsk)**. Arkivert fra originalen 9. august 2019. Besøkt 14. september 2019.
2. ↑  «THE SOUND OF MUSIC». *Scenekvelder* **(engelsk)**. Arkivert fra originalen 9. august 2019. Besøkt 14. september 2019.
3. ↑  «Tidligere produksjoner». *Scenekvelder* **(engelsk)**. Arkivert fra originalen 9. august 2019. Besøkt 14. september 2019.

Eksterne lenker
---------------

* Offisielt nettsted
Korrugert rør med kabler
Korrugerte rør støpt i betong
Et **korrugert rør** (eller **k-rør**) er et rør hvor veggene er bølgeformet for å gjøre røret bøyelig for lettere fremføring. De brukes ofte til skjult installasjon av strømledning til stikkontakt i hus, til fremføring av kabler til telekommunikasjon under veg, antenneanlegg, alarmanlegg, med mer.

K-rør kan bygges inn i bygningsmassen for senere installasjon av kabler, og kalles av den grunn **trekkerør**. De kan for eksempel monteres i bindingsverk inni vegger eller støpes inn i betong.

De fås typisk i størrelser fra 16 mm til 100 mm i diameter, og er vanligvis laget av polyvinylklorid (PVC).

Historie
--------

Før plastrør ble tatt i bruk var det vanlig å bruke stålrør for fremføring av skjulte anlegg, da kunne eventuell jording gjøres via selve stålrøret.

Standardisering
---------------

UNE EN 61386-22:2005/A11:2011/ IEC 61386 22 ed1.0

1. ↑  Rosvold, Knut A. (22. august 2023). «elektrisk installasjon». *Store norske leksikon* **(norsk)**. Besøkt 4. desember 2023.
2. 1 2  Rosvold, Knut A. (10. september 2019). «korrugert rør – plastrør». *Store norske leksikon* **(norsk)**. Besøkt 4. desember 2023.
Hønefoss gamle kirke
**Hønefoss prestegjeld** var et prestegjeld tilhørende Ringerike prosti i Tunsberg bispedømme i Den norske kirke. Det omfattet Hønefoss by i Buskerud fylke, og hovedkirken var Hønefoss gamle kirke.

Hønefoss prestegjeld og dets sogn er nå en del av Ringerike kirkelige fellesråd underlagt Ringerike prosti.

Historikk
---------

Da Hønefoss fikk byprivilegier i 1852 sognet den til Norderhov sogn, med kirken beliggende ca 4 km syd for byen. Det ble raskt fremsatt planer om at byen skulle få sin egen kirke, og Hønefoss gamle kirke stod ferdig i 1862.

Kirken forble anneks til Norderhov kirke, inntil det ble opprettet som eget *Hønefoss prestegjeld* ved delingen av Norderhov prestegjeld ved kgl. resolusjon av 30. mai 1913, iverksatt fra 1. juli s.å.

Hønefoss kirke tok over etter Norderhov kirke som fast prostesete for Ringerike prosti i 1990, og kirken er sognekirke i Hønefoss sogn. Prost- og sogneprestembetene er i dag skilt på personnivå, men de var inntil Jan Otto Myrseth (f. 1957) ble innsatt som prost søndag 24. april 2005 en og samme person.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Kirkesogn
---------

Prestegjeldet hadde ved sin avvikling følgende sogn og kirker:

* Hønefoss

Referanser
----------

1. ↑  Christie, Sigrid (1986). *Norges kirker*. Land og kirke. s. 181. ISBN 8205163154.
2. ↑  Iver Krohn, O.F. Lagesen, Otto Christophersen, E.M. Færden, red. (1915). *Hønefoss – Byens historie*. Hønefoss kommune. s. 122. CS1-vedlikehold: Flere navn: redaktørliste (link)
3. ↑  Endringer i gravferdsloven og kirkeloven - Rundskriv 20.12.2011. regjeringen.no
4. ↑  «Kirkelig enheter og endringer i prosti og menigheter». *docplayer.me*. Norsk samfunnsvitenskapelig datatjeneste AS. 2009. Besøkt 5. mars 2023.

Eksterne lenker
---------------

* Prestegjeld og sogn i Buskerud
* Hønefoss menighet
Modeller som forestiller en familie av Krapinamennesker.
Modell som forestiller et Krapinamenneske.
**Krapinamennesket** er en gruppe av neandertalere (*Homo neanderthalensis*) hvis levninger ble oppdaget i år 1899 i Krapina i Kroatia (daværende Østerrike-Ungarn). Funnstedet utenfor Krapina er et av de større funnsteder av neandertalmennesker i Europa.

Oppdagelse og utgravninger
--------------------------

Krapinamennesket ble oppdaget den 23. oktober 1899 av den kroatiske paleontologen Dragutin Gorjanović-Kramberger. Funnstedet var Hušnjakhøyden i nærheten av Krapina dit Gorjanović-Kramberger var reist etter henvendelse fra presten Dominik Antolković som tidligere hadde funnet tenner og beinrester på stedet. Under de seks år (1899–1905) utgravningene pågikk fant man cirka 900 fossile beinrester tilhørende titalls individer av begge kjønn og i aldrene 2–40 år. Utover dette ble det funnet verktøy fra eldre steinalder samt fossil fra blant annet bjørn, ulv og hjortedyr. De eldste funnene av Krapinamennesket anses å være 125 000 år gamle.

Neandertalmuseet i Krapina
--------------------------

I 1969 ble Evolusjonsmuseet og funnplassen for det forhistoriske mennesken i Hušnjak (*Muzej evolucije i nalazište pračovjeka Hušnjakovo*) etablert i Krapina. I 2010 ble det innviet et nytt museumsbygg ved funnstedet på Hušnjakhøyden og det tidligere evolusjonsmuseet byttet da navn til Krapinaneandertalmuseet (*Muzej krapinskih neandertalaca*). I det nye museumsbygget presenteres blant annet neandertalernes liv og kultur.

Litteratur
----------

* Jörg Orschiedt: *Der Fall Krapina – neue Ergebnisse zur Frage von Kannibalismus beim Neandertaler.* In: *Quartär.* Band 55, 2008, S. 63–81.
* Jörg Orschiedt: *Manipulationen an menschlichen Skelettresten. Taphonomische Prozesse, Sekundärbestattungen oder Kannibalismus?* MoVince-Verlag, Tübingen 1999.
* Milford H. Wolpoff, Jakov Radovčić, Fred H. Smith und Erik Trinkaus: *The Krapina Hominids. An Illustrated Catalog of the Skeletal Collection.* Mladost Press and the Croatian Natural History Museum, Zagreb 1988.
* Milford H. Wolpoff: *The Krapina Dental Remains.* In: *American Journal of Physical Anthropology.* Band 50, 1979, S. 67–114, Volltext (PDF)
* Erik Trinkaus: *Cannibalism and burial at Krapina.* In: *Journal of Human Evolution.* Band 14, Nr. 2, 1985, S. 203–216.
* Fred H. Smith: *The Neandertal remains from Krapina, northern Yugoslavia: An inventory of the upper limb remains.* In: *Zeitschrift für Morphologie und Anthropologie.* Band 67, Nr. 3. 1976, S. 275–290.
* Michaela E. Beals, David W. Frayer, Jakov Radovčić, Cheryl A. Hill: *Cochlear labyrinth volume in Krapina Neandertals*, in: Journal of Human Evolution 90 (2016) 176-182 (erbringt anhand von Untersuchungen des Innenohrs den Nachweis, dass die für Neandertaler hörbaren Frequenzen denen heutiger Menschen entsprachen). (online[*død lenke*])

Referanser
----------

1. 1 2 3 4  Neandertalmuseet i Krapina - Offisielt nettsted
Gol kirke
**Gol prestegjeld** var et prestegjeld tilhørende Hallingdal prosti i Tunsberg bispedømme i Den norske kirke. Det omfattet Gol kommune i Buskerud fylke, og hovedkirken var Gol kirke.

Historikk
---------

*Gǫrðar sókn* (norrønt) har sin opprinnelse fra kristningen av landet.

Gol prestegjeldet ble opprettet ved kgl. res. 17.12.1836, da Nes prestegjeld ble delt i to ved at de nordlige Gol og Hemsedal sogn ble skilt ut som eget *Gol prestegjeld*.

Gol prestegjeld dannet grunnlaget for Gol i Hallingdal formannskapsdistrikt opprettet i 1837.

Inndeling 1992: Gol og Hemsedal.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Gol prestegjeld og dets sogn er nå en del av Gol kirkelige fellesråd underlagt Hallingdal prosti.

Referanser
----------

1. ↑  Rygh, O. (Oluf) (1900). *Norske Gaardnavne*. xx: Fabritius. s. 104.
2. ↑  Dietrichson, L. (Lorentz) (1888). *Sammenlignende Fortegnelse over Norges Kirkebygninger i Middelalderen og Nutiden*. Malling. s. 24.
3. ↑  *Kommune- og fylkesinndelingen i et Norge i forandring*. no#: Statens forvaltningstjeneste, Seksjon Statens trykking. 1992. s. 364-70. ISBN 8258302612.
4. ↑  Prestegjeld og sogn i Buskerud
5. ↑  Endringer i gravferdsloven og kirkeloven - Rundskriv 20.12.2011. regjeringen.no
| Medaljeoversikt |
| --- |
| Konkurrerte for Norges flagg Norge |
|  i langrenn: |
| Langrenn U23-VM |
| Sølv | 2018 Goms | Sprint |
| Langrenn Junior-VM |
| Gull | 2016 Râșnov |  4 x 5 km stafett |
| Langrenn Junior-NM |
| Gull | 2015 Hommelvik |  4 x 5 km stafett |
| Bronse | 2015 Hommelvik |  20 km fristil |
| Norges flagg Norgesmesterskap |
| Bronse | 2020 Drammen | 15 km fristil |

**Jan Thomas Jenssen** (født 1. april 1996 i Trondheim) er en norsk langrennsløper som representerer Hommelvik Idrettslag. Han debuterte i verdenscupen i langrenn 28. desember 2019 på 15 km. fellesstart fristil under Tour de Ski. Tidligere hadde han tatt gull på stafetten i junior-VM 2016.

Under junior-NM 2015 på hjemmebane i Hommelvik tok han bronse på 20 km friteknikk og gull på stafetten.
Under junior-VM 2016 tok han en 13.-plass på 15 km fri.
På stafetten i samme mesterskap tok han gull for Norge. Jenssen gikk på lag med Mattis Stenshagen, Vebjørn Hegdal og Johannes Høsflot Klæbo. Han representerer Team Veidekke Midt-Norge.

Han åpnet sesongen 2017/2018 med å overraskende bli nr. 3 på 15 km fri teknikk på Beitostølen. Under U23-VM i Goms i Sveits ble han nummer to på sprint fristil. Det ble tredobbelt norsk, Erik Valnes vant, og Even Northug ble nummer tre.

Jenssen tok bronse på 15 km under NM på ski 2020, og han vant Norgescupen i langrenn 2019/20 sammenlagt.

I sesongen 2022/2023 ble han nummer 2 i Skandinavisk Cup sammenlagt, kun slått av Harald Østberg Amundsen

Referanser
----------

1. ↑  NRK Trøndelag 6. mars 2015. Jubler over NM-bronse på hjemmebane. Besøkt 17. januar 2017.
2. ↑  MalvikBladet 25. februar 2016. Jan Thomas på 13.-plass Arkivert 1. mars 2016 hos Wayback Machine.. Besøkt 17. januar 2017.
3. ↑  Jan Thomas Jenssen Arkivert 1. desember 2017 hos Wayback Machine. Team Veidekke
4. ↑  21-åring med langrennssjokk: – Hva skal jeg si? NRK
5. ↑  «VM-gull til Erik Valnes - Alle tre medaljer til Norge». *langrenn.com*. 29. januar 2018.
6. ↑  «Cup standings». *www.fis-ski.com*. Besøkt 19. oktober 2023.

Eksterne lenker
---------------

* (en) Jan Thomas Jenssen – FIS (langrenn) Rediger på Wikidata
**Arthur MacArthur jr.** (født 2. juni 1845 i Springfield i Massachusetts, død 5. september 1912 i Milwaukee i Wisconsin) var en amerikansk general og guvernør under den filippinsk-amerikanske krig.

Arthur MacArthur jr. var far til kaptein Arthur MacArthur III og general Douglas MacArthur.

Tidlig karriere
---------------

MacArthur kjempet i den amerikanske borgerkrigen og deltok i slaget ved Chickamauga, slaget ved Chattanooga og i Atlanta-felttoget. For sin innsats i slagene fikk han senere Medal of Honor.

MacArthur forlot hæren i juni 1865 og begynte å studere jus, men det var ikke noe for ham, så han returnerte til hæren i 1866 og ble forfremmet til kaptein samme år. Etter borgerkrigen reiste MacArthur rundt i landet, til han ble sjef for Fort Selden i 1884, men ble der bare i et år til han deltok i jakten på Geronimo. I 1889 fikk han rangen major.

Den filippinsk-amerikanske krig
-------------------------------

MacArthur ble sendt som en av hovedlederne for amerikanerne under den filippinsk-amerikanske krig – som generalmajor i 1899, og samme år var han en hærførerne i det seierrike slaget ved Manila (1899). For dette ble han utnevnt til brigadegeneral og militærguvernør over Filippinene.

Han kom ofte i krangel med sivilguvernøren William Howard Taft, og i 1904 sørget Taft for at MacArthur mistet guvernørtittelen sin. Året etter ble MacArthur sendt tilbake til USA, og mistet rollen som hærfører på Filippinene.

Senere liv
----------

Da MacArthur kom hjem i 1905 ble han forfremmet til generalløytnant for å ha fanget opprørsgeneralen Emilio Aguinaldo på Filippinene, og senere var han ambassadør i Tokyo og ble i 1906 *Chief of Staff of the United States Army*, den nest høyeste militære rang i USA.[]

Han pensjonerte seg i 1909 og døde senere i Milwaukee i Wisconsin 5. september 1912 av hjerteinfarkt.

Referanser
----------

1. 1 2   Dreadnought Project, oppført som Arthur MacArthur, Jr. Dreadnought Project page Arthur\_MacArthur,\_Jr.[Hentet fra Wikidata]
2. 1 2   Find a Grave, oppført som Arthur MacArthur, Find a Grave 2376, besøkt 9. oktober 2017[Hentet fra Wikidata]
3. 1 2   Social Networks and Archival Context, oppført som Arthur MacArthur, Jr. SNAC Ark-ID w60p119j, besøkt 9. oktober 2017[Hentet fra Wikidata]
4. ↑   Genealogics[Hentet fra Wikidata]
5. ↑   Find a Grave[Hentet fra Wikidata]

|  |  |
| --- | --- |
| Oppslagsverk/autoritetsdata | Geni **·** WikiTree **·** VIAF **·** GND **·** LCCN **·** ISNI
 |
Eutrofiering kan forårsake algeoppblomstringer som denne i en elv nær Chengdu, Sichuan, Kina. Slike oppblomstringer er ofte skadelige.
**Eutrofi** betyr næringsrik. Ordet er avledet fra det greske *eutrophos* som betyr «godt ernært», fra *eu* som betyr «godt» og *trephin* som betyr «å nære».

Naturlig eutrofiering er en prosess der innsjøer gradvis eldes og blir mer produktive og kan ta tusenvis av år for å utvikle seg. Menneskeskapt eutrofiering er imidlertid vannforurensning forårsaket av omfattende bruk av plantenæringsstoffer; dette resulterer i kraftig vekst av algepopulasjoner. Når så algene dør vil forråtnelsesprosessen før til oksygenmangel i vannet. Slik eutrofiering kan også forårsake giftig algeoppblomstring. Begge disse effektene fører til at dyre -og plantedødsraten øker når plantene tar inn giftig vann eller at dyr drikker det forgiftede vannet. Overflateavrenning, tilførsel via grunnvann og erosjon fra jord med høyt fosforinnhold kan være viktige medvirkende faktorer til denne eutrofieringen av ferskvann. Prosessene som styrer frigjøring av fosfor fra jord til overflateavrenning og til grunnet er et komplekst samspill mellom typen fosfortilførsel, jordtype og arealforvaltning og transportprosesser avhengig av hydrologiske forhold.

Mesotrofe innsjøer og vassdrag har middels, (det vil si optimalt) nivå (næringsrikdom) for produktivitet, større enn oligotrofe innsjøer og vassdrag (altså næringsfattige), men mindre enn eutrofe innsjøer og vassdrag (altså næringsrike).

Referanser
----------

1. ↑  «Algeoppblomstring i vann», Folkehelseinstituttet (FHI)
2. ↑  «eutrof», *NAOB*
3. ↑  «eutrophic», *Dictionary.com*
4. ↑  «Phosphorus bioavailability in sediments of a sludge-disposal lake.». *Environmental Geosciences*. 11 (1): 42–52. mars 2004. doi:10.1306/eg.10200303021.
5. ↑  «Effects of manure application and plowing on transport of colloids and phosphorus to tile drains.». *Vadose Zone Journal*. 5 (1): 445–58. januar 2006. doi:10.2136/vzj2005.0051.

Eksterne lenker
---------------

* «Overgjødsling», *Miljøstatus i Norge*
**Heidi Solheim** (født 28. april 1982) er en norsk sangerinne/låtskriver. Hun er oppvokst i Øverbygd, Troms og er bosatt i Lillesand hvor hun jobber som artist på fulltid. Hun er utdannet bachelor i rytmisk vokal ved Musikkonservatoriet i Tromsø, med fordypning innenfor musikkartistutvikling. 

Solheim er låtskriver og vokalist i bluesrockbandet Pristine. Pristine kom ut med sitt første album, *Detoxing* i august 2011. Også *Aftenposten* ga albumet terningkast fem. Senere har bandet gitt ut *No Regret* i 2013 og *Reboot* i 2016.

20. februar 2012 kom Solheim ut med sin solodebut, albumet *Found*. Albumet ble utgitt av det Tromsø-baserte plateselskapet Finito Bacalao Records, og distribuert av Musikkoperatørene. Også denne platen ble godt mottatt av norsk presse, *Hamar Arbeiderblad*, *Fædrelandsvennen* og *Østlendingen* gav terningkast 5. *Østlendingen* skrev blant annet «..en soleklar Spellmannskandidat» etter å ha hørt albumet. Hun har gitt ut flere barneplater, og ble nominert til Spellemannprisen 2021 i klassen barnemusikk for albumet *En meter fra*.

Solheim deltok på den første utgaven av TV-programmet *Idol* i 2003, og stilte opp for Jørn Hoel under *Det store korslaget* i 2009. Hun deltok også under 2013-utgaven av *The Voice – Norges beste stemme*.

Diskografi
----------

### Soloalbum

* *Found* (2012)
* *Dinosaus* (2014)
* *Dinosaus & Lortefall* (2016)
* *The Note* (2018)
* *En meter fra* (2021)

### Pristine-album

* *Make Way* (2008)
* *Detoxing* (2011)
* *No Regret* (2013)
* *Reboot* (2016)

### Bidrag på andre album

* *Let Love Surround You* (Jardar Johansen, 2005)
* *Nattmårra* (KM Myrland, 2007)
* *Sommer hele året 96-04* (Folk & Røvere, 2004)
* *Julenatt i Blåfjell* (Anita Skorgan, 2009)
* *Sjelespor* (KM Myrland, 2010)
* *Undertaker* (Urban Bluesband, 2010)
* *Stars, Guitars & Motorcars* (Badger, 2013)

Referanser
----------

1. ↑  Nordnorsk blues har større kraft enn krutt
2. ↑  OsloPuls – Kraftfullt blikk for blues og rock
3. ↑  Nordnorsk soul som får snøen til å smelte
4. ↑  Ostlendingen.no
5. ↑  «Dette er årets nominerte». *dagbladet.no*. 11. februar 2022. Besøkt 11. februar 2022.

Eksterne lenker
---------------

* (en) Heidi Solheim på Internet Movie Database Rediger på Wikidata
* (en) Heidi Solheim på Discogs Rediger på Wikidata
* (no) Folkebladet intervju 28. september 2013
* (no) Dagbladet anmelder *Found*
* (no) Østlendingen anmelder *Found*
* (no) Utropia anmeldelse av *Found*
* (no) Oppland Arbeiderblad anmelder *Found*
* (no) Finnmarken intervjuer Heidi før The Voice 2013

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** Discogs
 |
**Magnus Fredrik Lundgren** (født 21. januar 1852 i Göteborg, død 8. mai 1903 i Lund) var en svensk språkforsker.

Han var sønn av sogneprest Johan Fredrik Lundgren og Maria Magdalena Leffler, ble student 1870, dr. philos. 1875, dosent i nordiske språk og germansk sammenlignende språkvitenskap samme år, vikarierte for professoren i nordiske språk 1876 og store deler av 1879. I 1881 ble han utnevnt til lektor ved Nya elementarskolan i Stockholm. Lærergjerningen passet ham ikke, men han kom på sin rette plass som medlem av redaksjonen for Svenska akademiens ordboksarbeide. I forbindelse med dette arbeid ble han fra 1893 fritatt for sitt lektorat. Han ble gift 1884 med Sigrid Sofia Elisabet Malmqvist.

Verker
------

* *Språkliga intyg om hednisk gudatro i Sverige* (1878)
* *Spår af hednisk tro och kult i fornsvenska personnamn* (1880)
* *Om fornsvenska personnamn på -ing og -ung* (1886)
* *Personnamn från medeltiden* (1892–96)
* *Bidrag till svensk namnforskning* (1892)
* *Bidrag till nordisk namnforskning* (1893)

Referanser
----------

1. 1 2   Svenskt biografiskt lexikon, «Magnus F Lundgren», Svensk biografisk leksikon-ID 9837[Hentet fra Wikidata]

Kilder
------

* *Svensk biografiskt handlexikon*

  


|  |  |
| --- | --- |
| Oppslagsverk/autoritetsdata | Svenskt biografiskt lexikon **·** VIAF **·** GND **·** LCCN **·** ISNI
 |